Zirc

Zirc (saksa keeles Sirtz) on linn Ungaris Veszprémi komitaadis, Zirci kreisi halduskeskus.

 Geograafiline asend 
Zirc paikneb Bakony mäestikus 380–440 meetri kõrgusel merepinnast. Zirc asub komitaadikeskusesest Veszprémist ligikaudu 18 km põhjas. Linna läbib Győr–Veszprémi raudteeliin.

 Ajalugu 
Zirci kuningamõisa on ürikutes esmamainitud 1060. aastal. 1188. eraldas Ungari kuningas Béla III piirkonnas maad tsistertslaste kloostri rajamiseks. 13. sajandil oli see üks Ungari olulisemaid kloostreid. 14. sajandil algas kloostri allakäik.  Türgi ikke ajal jäi piirkond peaaegu inimtühjaks. Pärast Türgi ikke lõppu ehitati klooster taas üles. Piirkonda saabus saksa asunikke. Raudteeühenduse sai linn 1906. aastal. Linnaõigused anti Zircile 1984. aastal.History of the town Zirc : a Bakony fővárosa. Vaadatud 23. märtsil 2024

 Vaatamisväärsused 
Linnas asub Zirci klooster.Congregation of Zirc of the Cistercian Order Zirci Ciszterci Apátság. Vaadatud 23. märtsil 2024

1780. aastal rajatud Zirci arboreetumis kasvab ligi 600 erinevat puu- ja põõsaliiki.Az Arborétum értékeinek bemutatása Zirci Ciszterci Arborétum. Vaadatud 23. märtsil 2024

 Tuntud inimesed 
Zircis on sündinud keeleteadlane ja etnograaf Antal Reguly (1819–1858).Reguly Antal (Zirc, 1819–Buda, 1858) Magyar Elektronikus Könyvtár. Vaadatud 23. märtsil 2024

 Sõpruslinnad 
 Pohlheim, Saksamaa
 Baraolt, Rumeenia
 Nivala, Soome
 Dertsen, Ukraina

 Viited 

Kategooria:Ungari linnad
Kategooria:Veszprémi komitaat